CELEX: 62010CN0032
Language: mt
Date: 2010-01-20 00:00:00
Title: Kawża C-32/10: Talba għal deċiżjoni preliminari mressqa mill-Varhoven kasatsionen sad (Il-Bulgarija) fl- 20 ta’ Jannar 2010 — Tony Georgiev Semerdjiev vs Del-Pi-Krasimira Mancheva

17.4.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 100/18
            
         Talba għal deċiżjoni preliminari mressqa mill-Varhoven kasatsionen sad (Il-Bulgarija) fl-20 ta’ Jannar 2010 — Tony Georgiev Semerdjiev vs Del-Pi-Krasimira Mancheva
   (Kawża C-32/10)
   2010/C 100/28
   Lingwa tal-kawża: il-Bulgaru
   
      Qorti tar-rinviju
   
   Varhoven kasatsionen sad
   
      Partijiet fil-kawża prinċipali
   
   
      Rikorrent: Tony Georgiev Semerdjiev
   
      Konvenuti: ET “Del-Pi-Krasimira Mancheva” u ZPAD “Bulstrad”
   
      Domandi preliminari
   
   
               (1)
            
            
               Id-dispożizzjonijiet tad-Direttiva 90/314 (1) huma applikabbli għall-każ ineżami [għas-suġġett tal-kwistjoni fil-kawża prinċipali]?
            
         
               (2)
            
            
               Liema hija l-interpretazzjoni li għandha tingħata lill-kunċett ta’ “servizzi turistiċi oħra” fis-sens tal-Artikolu 2(1)(ċ) tad-Diretttiva Nru 90/314 u dan il-kunċett jinkludi l-obbligu tal-organizzatur li jassigura lill-konsumatur?
               
                           —
                        
                        
                           Liema riskji għandhom ikunu koperti mill-kuntratt ta’ assigurazzjoni konkluż, f’isem il-konsumatur, bejn l-organizzatur u l-kumpannija ta’ assigurazzjoni?
                        
                     
                           —
                        
                        
                           Liema tip ta’ assigurazzjoni għandha tiġi pprovduta: polza ta’ assigurazzjoni għal grupp li tkopri l-parteċipanti kollha fil-vjaġġ kollox kompriż jew polza ta’ assigurazzjoni individwali li tkopri individwalment lil kull parteċipant?
                        
                     
         
               (3)
            
            
               L-obbligu tal-organizzatur li jipprovdi lill-konsumatur, qabel ma jibda l-vjaġġ, informazzjoni dwar il-konklużjoni volontarja ta’ polza ta’ assigurazzjoni sabiex ikopri l-ispejjeż ta’ ripatrijazzjoni, fil-każ ta’ aċċident, għandu jiġi interpretat fis-sens li jinkludi l-obbligu tal-organizzatur li jikkonkludi kuntratt ta’ assigurazzjoni individwali mal-konsumatur li jkopri l-ispejjeż ta’ assistenza, inkluża r-ripatrijazzjoni, fil-każ ta’ aċċident?
            
         
               (4)
            
            
               L-organizzatur għandu l-obbligu taħt id-Direttiva 90/314/KEE li jipprovdi lill-konsumatur bil-polza ta’ assigurazzjoni oriġinali qabel ma jibda l-vjaġġ?
            
         
               (5)
            
            
               Kif għandu jiġi interpretat it-terminu “danni” li l-konsumatur isostni minħabba n-nuqqas ta’ eżekuzzjoni jew l-eżekuzzjoni żbaljata tal-kuntratt, fis-sens tal-Artikolu 5(2) tad-Direttiva 90/314?
            
         
               (6)
            
            
               Il-kunċett ta’ “danni” li l-konsumatur isostni minħabba n-nuqqas ta’ eżekuzzjoni jew l-eżekuzzjoni żbaljata tal-kuntratt, fis-sens tal-Artikolu 5(2) tad-Direttiva 90/314 jinkludi wkoll ir-responsabbiltà għad-danni morali subiti mill-konsumatur?
            
         
               (7)
            
            
               Kif għandhom jiġu interpretati t-tielet u r-raba’ paragrafi tal-Artikolu 5(2) tad-Direttiva 90/314 fil-każ ta’ talbiet għal kumpens għad-danni morali li jirriżultaw minn danni fuq il-persuna minħabba n-nuqqas ta’ eżekuzzjoni jew eżekuzzjoni żbaljata tas-servizzi inklużi fil-vjaġġ kollox kompriż, b’mod partikolari meta ma tingħatax il-polza ta’ assigurazzjoni oriġinali lill-konsumatur, fil-każ fejn din tal-aħħar ma tipprovdix limitu għal kumpens għad-danni?
            
         
      (1)  Direttiva tal-Kunsill 90/314/KEE, tat-13 ta’ Ġunju 1990, dwar il-vjaġġi kollox kompriż (package travel), il-vaganzi kollox kompriż u t-tours kollox kompriż (ĠU Edizzjoni Speċjali bil-Malti, Kapitolu 13, Vol. 10, p. 132)